google/wiki40b huggingface dataset:
Moštenica

Dejiny

Prvá písomná zmienka o obci pochádza z roku 1340 pod názvom Mosnyce. Našiel sa tu žiarový hrob lužickej kultúry z mladšej doby bronzovej.
Obec sa vyvinula pri thurzovských hutách (scedzovacej a rafinačnej), na území patriacom do chotára Podkoníc. Od roku 1503 do začiatku 18. storočia boli huty významným článkom banskobystrického mediarskeho podniku, potom ich adaptovali na spracovanie železnej rudy. Do roku 1804 tu pracovali dve zlievacie pece, v rokoch 1796 – 1870 hámor na skujňovanie surového železa z Hronca. 
Obyvatelia pracovali v miestnych mediarskych, potom železiarskych strediskách, na píle a v štátnych lesoch. Počas SNP bola v Moštenici partizánska nemocnica. V okolí pôsobili silné partizánske oddiely.
Jesenné manévre

Jesenné manévre (v maďarskom orgináli Tatárjárás, nem. Ein Herbstmanöver) je prvá opereta, ktorú skomponoval Emmerich Kálmán. Premiéra sa konala 22. februára 1908 vo Vígszínház v Budapešti. Libreto napísal Károly Bakonyi.
Kálmán sa po neúspešných pokusoch presadiť sa vo vážnej hudbe, rozhodol napísať operetu. Jeho bývalý spolužiak a priateľ Viktor Jacobi, ho zoznámil z libretistom Károlyom Bakonyim a výsledkom ich spolupráce sa stala opereta s vojenskou tematikou. Po jej skomponovaní ju Kálmán ponúkol na uvedenie v Király színház, ale tam ju odmietli. Nešťastný Kálmán ukázal libreto Gáborovi Faludimu, riaditeľovi Vígszínház, s ktorým už predtým spolupracoval. Faludi považoval libreto aj hudbu za také dobré, že sa operetu rozhodol uviesť. Toto rozhodnutie bolo rovnako odvážne, ako aj skvelé. Odvážne preto, lebo Vígszínház bolo dovtedy činoherné divadlo a s operetou nemalo nijaké skúsenosti. Skvelé preto, lebo opereta dosiahla obrovský úspech. Jedno z predstavení navštívil aj William Karczag, riaditeľ v Theater an der Wien spoločne s viedenským operetným skladateľom Leom Fallom. Výsledkom tejto návštevy bolo uvedenie operety v Theater an der Wien 21. januára 1909 pod názvom Ein Herbstmanöver. Nemeckú upravenú verziu napísal Bodantzky. Zakrátko sa opereta dostala až do celej Európy a aj do New Yorku (s anglickým názvom: The Gay Hussars). Vplyvom úspechu bol Kálmán pozvaný na turné do USA, čo však odmietol, lebo sa bál dlhej cesty.
Obrovský úspech operety otvoril brány viedenských divadiel nielen pre Kálmána, ale aj pre ďalších talentovaných skladateľov z Budapešti.

Obsah

Vojenský dôstojník Lőrentey sa počas jesenných manévrov dostáva do rodného kraja, kde žije aj jeho láska Riza, ktorú stratil za nešťastných okolností. Riza pozve Lőrenteyna na pripravovaný večierok, ktorý sa má konať na miestnom zámku. Ten však z hrdosti odmietne a rozhodne sa radšej zobrať službu. Dôstojníci sa na zábave opijú a keď sa priblíži protivník, nedokážu na to napriek Lőrenteyovmu varovaniu včas reagovať. Riza sa pokúša opäť si získať Lőrenteya, ale ten je stále príliš hrdý a vyhlási, že on si vezme veliteľovu dcéru Treszku, ktorá mu už dlhšiu dobu a niekedy až príliš okato prejavuje svoje sympatie. Na to ho Riza chce poslať preč ale on začne piť a tancovať a už ani manévre ho nezaujímajú. V tom prichádza veliteľ Lohonyai a chce ho prísne potrestať za zanedbanie povinností. Dôstojník Mogyorósi, ktorý je zaľúbený do Treszky, mu však prezradí, že Lőrentey si chce vziať jeho dcéru. To Lohonyaiho poteší, lebo inak vie, že Lőrentey je nie len skvelý dôstojník, ale aj čestný a sympatický človek. Trest mu teda odpustí a chce ohlásiť zásnuby. Zásnuby napriek tomu sa nekonajú, pretože Treszka ich odmietne keď sa dozvie, že Lőrentey v skutočnosti stále miluje Rizu. Nakoniec sa všetko vysvetlí, Lőrentey sa udobrí s Rizou a Mogyorósi získava Treszku. Lohonyai, ktorý sa prísnou tvárou skrýva dobré srdce môže vyhlásiť, že aj keď boli tohoročné manévre rušnejšie ako „vpád Tatárov“ (z toho je odvodený pôvodný maďarský názov operety), nakoniec všetko skončilo mimoriadne dobre.
ISO 3166-2:OM

Kódy ISO 3166-2 pre Omán identifikujú 8 regiónov. Prvá časť (OM) je medzinárodný kód pre Omán, druhá časť pozostáva z dvoch písmen identifikujúcich región.

Zoznam kódov

OM-BA Al Batinah
OM-DA Ad Dakhillyah
OM-JA Al Janiblyah 
OM-MA Masqat
OM-MU Musandam
OM-SH Ash Sharqlyah
OM-WU Al Wustá
OM-ZA Az Zahirah
Widelands

Rysy hry

Widelands ponúka hru jedného hráča (proti umelej inteligencii), ako aj hru viacerých hráčov cez lokálnu sieť alebo Internet. Hráči hrajú za jeden z troch kmeňov – Atlantíďanov, barbarov alebo Rímsku ríšu, ktoré sa líšia ekonomikou a slabými či silnými stránkami.
Do hry je možné importovať mapy z hry Settlers II. Widelands bola lokalizovaná do mnohých jazykov vrátane slovenčiny a češtiny. Hru je možné spustiť na niekoľkých operačných systémoch ako je GNU/Linux, BSD, Mac OS X a Windows.
Priesmyk

Priesmyk je pomerne výrazné prerušenie inak súvislého horského pásma. Niektoré priesmyky ležia v prielomových údoliach a nemajú charakter sediel (príkladom je Strečniansky alebo Vlársky priesmyk).
Poloha priesmykov medzi dvomi vyvýšeninami má pre človeka veľký dopravný význam, pretože umožňuje jednoduchšie prekonávanie horského pásma a cesty vedené týmito miestami mávajú často množstvo serpentín. Priesmyky s vysoko položenými sedlami môžu byť v zimnom období uzavreté pre dopravu, preto sú pod sedlami budované tunely.
Priesmyky majú aj strategický význam vo vojenstve, preto boli mnohé z nich v minulosti opevňované.
Troisvierges

Poloha

Obec má rozlohu 37,86 km². Najvyšší bod je položený 560 m n. m. a najnižší bod 407 m n. m.

Obyvateľstvo

Troisvierges má 2972 obyvateľov (2011).
Graf vývoja obyvateľstva:

Ekonomika

S 8.62% bolo v Troisvierges nezamestanosť vyššia o 1.65 % ako luxemburský priemer v roku 2010.
Saint-Hilaire-Taurieux

Poloha

Obec má rozlohu 8,61 km². Najvyšší bod je položený 553 m n. m. a najnižší bod 231 m n. m.

Obyvateľstvo

Počet obyvateľov obce je 97 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Tour (Alpes-Maritimes)

Poloha

Obec má rozlohu 36,7 km². Najvyšší bod je položený 1 900 m n. m. a najnižší bod 195 m n. m.

Obyvateľstvo

Počet obyvateľov obce je 501 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Veľké Trakany

Symboly obce

Podľa Heraldického registra  má obec tieto symboly prijaté 10. mája 2007. Na erbe je motív holuba podľa odtlačku pečatidla z roku 1787.

Erb

V červenom štíte v zelenej pažiti stojaci strieborný holub v zlatej zbroji, v zobáku so zlatou trojlistou vetvičkou.

Vlajka

Vlajka má podobu siedmich pozdĺžnych pruhov červeného, žltého, zeleného, červeného, zeleného, bieleho, červeného. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.
Tektit

Vznik tektitov

Vek tektitov je rôzny, maximálne 3×10⁶ rokov. Hypotézy o vzniku tektitov zo zvyšku planéty medzi Marsom a Jupiterom, o dopade antihmoty ap. rýchlo zanikli. Vznik tektitov sa vysvetľoval dopadom z Mesiaca po predpo­kladanom náraze veľkého meteoritu na Mesiac a vymrš­tení roztopenej mesačnej hmoty až na Zem. Dnes sa väčšina odborníkov zhoduje v tom, že tektity vznikli pravde­podobne pri výbuchu zapríčinenom nárazom veľkých meteoritov na Zem.

Zloženie

Zloženie tektitov zodpovedá zloženiu bežnej pôdy Zeme s prímesou 3,5 % hmoty kamenných meteoritov (chondritov). Sklá z Líbyjskej púšte majú chemické zloženie rovnaké ako okolitý piesok. Nálezy guľôčok železa so zvýšeným obsahom niklu v tektitoch dokazujú súvislosť tektitov so sklom nájdeným v okolí meteoritových kráterov. Sondá­že dna oceánov odhalili mikrotektity v morských usade­ninách v hĺbkach 2-5 m pod dnom niektorých miest Indického oceána. Veľkosť mikrotektitov nepresahuje 1 mm, ale celková hmotnosť odhadovaného množstva mikrotekti­tov je asi tisícnásobne väčšia než hmotnosť všetkých tektitov.
Ďalšími znakmi tektitov je prítomnosť lechatelieritu a nízky obsah H₂O, ktorými sa odlišujú od vulkanických skiel.
Velorcey

Poloha

Obec má rozlohu 6,18 km². Najvyšší bod je položený 310 m n. m. a najnižší bod 237 m n. m.

Obyvateľstvo

Počet obyvateľov obce je 205 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Povrchová úprava

Povrchová úprava je súhrn pracovných postupov, ktorými povrch súčiastky čistíme, leštíme alebo zušľachťujeme (zdokonaľujeme) nanášaním vrstiev a povlakov. Je to posledná dokončovacia práca pri spracovaní technických materiálov.
Úlohou povrchovej úpravy je chrániť a predĺžiť životnosť jednotlivých súčiastok a výrobkov. Spôsoby povrchovej úpravy sú rozličné. Mohli by sme ich rozdeliť na ochranu proti vode, slnečnému žiareniu, korózii a mechanickému opotrebovaniu. Nesmieme zabudnúť ani na ďalšiu dôležitú funkciu povrchovej úpravy – estetickú úpravu výrobkov a ich hygienických vlastností.
Sainte-Marie-Lapanouze

Poloha

Obec má rozlohu 6,63 km². Najvyšší bod je položený 646 m n. m. a najnižší bod 409 m n. m.

Obyvateľstvo

Počet obyvateľov obce je 61 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Smartwings (obchodná značka)

Obchodná značka Travel Service

Spoločnosť Travel Service, a. s. bola založená v roku 1997 a svojimi lietadlami obsluhovala predovšetkým charterové linky pre cestovné kancelárie. V roku 2004 založila táto spoločnosť Smartwings ako svoju obchodnú značku pre pravidelnú leteckú dopravu do niekoľkých európskych letísk. Po krachu leteckej spoločnosti SkyEurope Airlines začala táto spoločnosť prevádzkovať pravidelné linky do Paríža-Charles de Gaulle a Ríma-Fiumicino. Tieto linky boli v roku 2015 zrušené a Smartwings získali na týchto linkách codeshare s Českými aeroliniami. V roku 2017 bolo pod značkou Smartwings prepravených 2,86 milióna cestujúcich.
Od mája a júna 2018 prevzala značka Smartwings 13 sezónnych či pravidelných liniek spoločnosti Travel Service Polska, ktorá v tom čase patrila pod skupinu Travel Service. Išlo o linky z Varšavy do Burgasu, Dubrovníku, Tel Avivu, Varny, Iraklia a na Rodos. Ďalej z Katovíc do Burgasu, Dubrovníku, Solúnu, Splitu, Varny, Iraklia a na Rodos. Pod značkou Smartwings sa v roku 2018 začali plánovať ďalšie linky mimo Česko, a to napríklad spojenie Španielsko – Izrael.

Vytvorenie spoločnosti Smartwings

V októbri 2018 došlo k vytvoreniu koncernu Smartwings Group, do ktorého tak po novom patrili České aerolinie, Travel Service a jeho pobočky v Maďarsku, na Slovensku a v Poľsku i značka Smartwings. S účinnosťou od 10. decembra 2018 spoločnosť Travel Service zmenila svoj obchodný názov na Smartwings, čím sa všetky operácie spoločnosti zjednotili pod jednu značku.
Montlandon

Poloha

Obec má rozlohu 2,87 km². Najvyšší bod je položený 283 m n. m. a najnižší bod 225 m n. m.

Obyvateľstvo

Počet obyvateľov obce je 270 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Conilhac-Corbières

Poloha

Obec má rozlohu 12,18 km². Najvyšší bod je položený 204 m n. m. a najnižší bod 55 m n. m.

Obyvateľstvo

Počet obyvateľov obce je 853 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aulus-les-Bains

Poloha

Obec má rozlohu 52,24 km². Najvyšší bod je položený 2 698 m n. m. a najnižší bod 719 m n. m.

Obyvateľstvo

Počet obyvateľov obce je 221 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Méaugon

Poloha

Obec má rozlohu 6,78 km². Najvyšší bod je položený 155 m n. m. a najnižší bod 39 m n. m.

Obyvateľstvo

Počet obyvateľov obce je 1 302 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tavey

Poloha

Obec má rozlohu 2,96 km². Najvyšší bod je položený 448 m n. m. a najnižší bod 336 m n. m.

Obyvateľstvo

Počet obyvateľov obce je 436 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kostol svätého Mikuláša (Louny)

Kostol svätého Mikuláša je rímskokatolícky farský kostol v Lounech.

Dejiny

Ide o jedno z vrcholných diel českej neskorej gotiky. Bol postavený po požiari 25. marca 1517 na mieste pôvodného kostola hute kráľovského architekta Benedikta Rejta. Chrám bol dokončený v roku 1538. Je trojloďový, s krúženou klenbou, vonkajším oporným systémom a ihlanovou strechou.
Interiéru dominuje mohutný drevený vyrezávaný hlavný oltár. Ten vyrobil v rokoch 1701 – 1706 sochár Jeroným Kohl so svojim žiakom Františkom Preissom. Na konci 19. storočia bol kostol opravený pod vedením Josefa Mockera a Kamila Hilberta. Pri hlavnom oltári sa v tej dobe uvažovalo o jeho farebnom nátere, nakoniec ale zostal v pôvodnej podobe. Hlavný oltár pozostáva z najväčšej, strednej časti a dvoch postranných, menších „krídel“, opticky oddelených mohutnými skrutkovitými stĺpmi. V strede každej z týchto troch častí je maľba na drevenom podklade. Rezba je urobená do impozantných detailov, obsahuje desiatky postáv z biblických príbehov, anjelov a barokový dekor.
Dve z vysokých gotických vitráži s náboženskými motívmi darovali miestni občania začiatkom 20. storočia, ostatné vitráže majú decentnú, nefiguratívnu výplň.

Veža

Veža chrámu je 60 m vysoká, stavebným materiálom je pieskovec. Vo vnútri veže je točité schodište s asi 180 schodmi. V jej vrchnej časti sú umiestnené dva asi 60 cm vysoké zvony.
Le Bourg-Dun

Poloha

Obec má rozlohu 14,74 km². Najvyšší bod je položený 70 m n. m. a najnižší bod 7 m n. m.

Obyvateľstvo

Počet obyvateľov obce je 434 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vladimir Nazor

Detstvo a štúdio

Narodil sa v osade Postira na dalmátskom ostrove Brač, tu absolvoval základnú školu. Navštevoval gymnázium v Splite. Následne vyštudoval matematiku a fyziku v Grazi a Záhrebe.

Tvorba

Dosiahol veľkú popularitu spracovaním ľudových povestí. Jedno z jeho hlavných diel - Pastier Loda (chorv. Pastir Loda) opisuje dejiny ostrova Brač v podaní Lodu. Úspech dosiahla aj poviedka Veli Jože, o dobromyseľnom obrovi Jožem z Istrie.

Druhá svetová vojna

Počas druhej svetovej vojny sa zapojil do partizánskeho odboja Josipa Broza Tita.

Politická činnosť

Po vojne sa stal predsedom chorvátskeho parlamentu v rámci komunistickej Juhoslávie.
Velikij Novgorod

Poloha a prírodné pomery

Mesto leží na rieke Volchov, ktoré spája Iľmenské a Ladožské jazero. Nachádza sa asi 160 km juhojuhovýchodne od Petrohradu a asi 500 km severozápadne od Moskvy. Asi 6 km južne od mesta leží Iľmenské jazero. Geomorfologicky leží v oblasti Valdajskej pahorkatiny v Iľmeňskej nížine.

Dejiny

Prvá zmienka o existencii osídlenia pochádza z roku 859, keď Novgorodčania uznávali iba škandinávske knieža Rurika. Mesto samé vzniklo až v ďalšom storočí, archeologicky doložiteľné bolo osídlenie v polovici 10. storočia. V 10.-11. storočí to bolo jedno z centier Kyjevskej Rusi, neskôr stredisko samostatného kniežatstva. Po roku 1136 je moc kniežaťa obmedzená, dôležitú úlohu v riadení mesta nadobúda snem (veče) a starosta mesta (posadnik). Politické dejiny mesta v 12.-15. storočí sú plné rozporov medzi šľachtou (bojarmi) a kupeckou vrstvou. Novgorod je v období stredoveku jedným z najvýznamnejších obchodných centier Európy, udržiava úzke styky s mestami Hanzy. Pozoruhodná je vzdelanostná úroveň obyvateľstva, medzi ktorým je bežná gramotnosť. Na písanie sa používa špecifický materiál – brezová kôra. V trinástom a štrnástom storočí odoláva tlaku západných susedov – Švédov, Rádu nemeckých rytierov, neskôr Litovského veľkokniežatstva. Dejiny Novgorodu ako centra nezávislého štátneho celku končia roku 1478, kedy bolo územie násilne pripojené k moskovskému kniežatstvu. Na príkaz cára Ivana III. sú vyvraždené stovky novgorodských bojarov a kupcov, mesto dovtedy známe ako „veľký pán Novgorod“ a brána do Európy, bolo podriadené Moskve. Ako provinčné sídlo potom od konca pätnásteho storočia zdieľalo dejiny Ruska.
Od roku 1727 bol centrom Novgorodskej gubernie. Počas občianskej vojny získali 14. novembra 1917 mesto komunisti. V medzivojnovom období sa mesto priemyselne rozvíjalo. Počas druhej svetovej vojny mesto 15. augusta 1941 obsadili nemecké vojská. Oslobodené bolo až 20. januára 1944. Počas bojov bolo mesto prakticky kompletne zničené. Na povojnovej obnove mesta sa podieľal architekt A.I. Ščusev.
5. júla 1944 sa mesto stalo centrom Novgorodskej oblasti. 26. júla 1951 bola pri archeologickom výskume v meste nájdená brezová gramota. Pre svoj značný kultúrny význam bolo mesto v roku 1992 vyhlásené za pamiatku svetového kultúrneho dedičstva UNESCO. V decembri 1995 bola v meste prevádzkovaná trolejbusová doprava.
11. júna 1999 bolo mesto premenované na Velikij Novgorod. V roku 2008 získalo štatút mesto vojenskej slávy.
Kleóndas z Téb

Kleóndas alebo Kleónidas (starogr. Κλεώνδας, Κλεωνίδας – Kleóndas, Kleónidas) bol v roku 616 pred Kr. olympijský víťaz v behu na jedno stadion.
Kleóndas z Téb bol na 41. olympijských hrách v roku 616 pred Kr. korunovaný vencom za víťazstvo v behu na jedno stadion. V Olympii sa beh na jedno stadion zaviedol už na počiatku hier, t. j. v roku 776 pred Kr. a zostal jedinou súťažnou disciplínou do roku 724 pred Kr., keď do programu hier zaradili i beh na dve stadiá. Beh na jedno stadion sa ale aj po zaradení ďalších súťažných disciplín považoval za hlavné preteky, menom víťaza týchto pretekov sa označovala celá olympiáda.
Staroveký historik Dionysios z Halikarnasu zaznamenal olympijské víťazstvo Kleónda v súvislosti s datovaním nástupu rímskeho kráľa Lucia Tarquinia Prisca na trón. Dionysios o tom uvádza, že v druhom roku po štyridsiatej prvej olympiáde, kedy Kleónidas z Téb zvíťazil v behu na jedno stadion, v roku, keď bol v Aténach archónom Héniochides, sa v Ríme stal kráľom Lucius Tarquinius Priscus.
Výraz (informatika)

Výraz (angl. expression) je kombinácia symbolov – identifikátorov, hodnôt a operátorov – ktorá po vyhodnotení dáva výsledok. V programovaní možno výslednú hodnotu prideliť premennej, vytvoriť z nej argument, testovať ju kontrolným príkazom alebo ju použiť ako časť iného výrazu.
Thomas Brezina

Život

Narodil sa vo Viedni, v súčasnosti však býva a pracuje v Londýne.
Už v ôsmich rokoch sa pokúsil napísať knižku (30 stránok), v pätnástich napísal 5 televíznych scenárov a vyhral s nimi Veľkú rakúsku cenu pre mládež. Po maturite na gymnáziu začal študovať veterinárnu medicínu. Pracoval pre televíziu, od roku 1989 je spisovateľom; autorom viac ako 100 kníh, ktoré boli preložené do 30 jazykov. V Číne sú jeho knihy už roky na prvých miestach v rebríčkoch najpredávanejších  kníh.

Televízne relácie

Ako televízny moderátor prezentuje rôzne relácie pre deti v ORF (rakúska televízia) v reláciách Am dam des, Die Rätselburg a Drachenschatz. Spolu s Kati Bellowitsch moderuje reláciu Forscherexpress v ktorej sa deti môžu naučiť zaujímavé experimenty.
Lukáš Klíma

Klubový hokej

Lukáš Klíma začínal s hokejom v rodnom meste Dubnica nad Váhom v miestnom klube MHK Dubnica nad Váhom, rovnako ako jeho dvojča Tomáš a o sedem rokov starší brat Jozef. Obe dvojičky Lukáš aj Tomáš prestúpili z MHK Dubnica nad Váhom už v dorasteneckom veku do Česka do klubu HC Litvínov, kde hrali dorasteneckú extraligu. Sezónu 2007/08 začal hrať Lukáš Klíma v klube HC Litvínov už za juniorské mužstvo, ale spoločne s bratom sa vrátili na Slovensko, kde sezónu dokončili v dorasteneckom mužstve klubu HK Dukla Trenčín. Nasledujúce dve sezóny odohral za Duklu Trenčín v juniorskom mužstve, rovnako ako jeho brat Tomáš. V tej druhej, ktorou bola sezóna 2009/10 už, ale nastúpil aj v seniorských súťažiach. Jeden zápas odohral v extralige za Duklu Trenčín a ďalších 6 štartov si pripísal v drese klubu HC Dukla Senica v 1. hokejovej lige. Novú sezónu začal v Dukle Trenčín, ale spoločne s bratom Tomášom prestúpili do klubu HC Energie Karlovy Vary pôsobiace v Českej extralige. Na rozdiel od svojho brata Tomáša, ale odohral v extralige za HC Energie Karlovy Vary len 6 zápasov. Väčšinou pôsobil v Českej 1. hokejovej lige v klube SK Kadaň. Pred sezónou 2011/12 sa po prvýkrát hokejové cesty dvojičiek rozišli. Zatiaľ čo Tomáš ostal v Karlových Varoch, tak Lukáš sa vrátil do Slovenskej extraligy, keď zmluvu podpísal s klubom HK Nitra. Počas prebiehajúcej sezóny sa, ale vrátil do klubu HC Energie Karlovy Vary, kde dohral sezónu v juniorskom tíme, za ktorý odohral aj play-off. Sezónu 2012/13 začal v Českej 1. hokejovej lige v klube HC Most, ale spoločne s bratom sa vrátili do Dukly Trenčín. Sezónu 2013/14 začal v jej drese, ale počas sezóny prestúpil do klubu MHC Martin a hokejové cesty dvojičiek sa opäť rozišli. Nasledujúcu sezónu začal tiež v klube MHC Martin, kde pred začiatkom sezóny prestúpil aj jeho brat Tomáš. Súrodenecké dvojičky sa tak stretli opäť v jednom klube. Sezónu, ale v tíme MHC Martin nedokončili, keď obaja predčasne ukončili pôsobenie v tomto klube. Pred sezónou 2015/16 sa cesty bratov znovu rozišli. Lukáš Klíma podpísal zmluvu s klubom HK 36 Skalica a Tomáš Klíma s klubom HKM Zvolen. Lukáš nastupoval okrem Skalice aj v 1. hokejovej lige za klub HC Dukla Senica. Sezónu 2015/16, ale klub HK 36 Skalica v extralige nedokončil. Bolo to prvýkrát, keď sa klub odhlásil zo súťaže počas sezóny. Lukáš Klíma tak bol spoločne s ostatnými hráčmi HK 36 Skalica voľný. Sezónu si predĺžil v klube SKHL Crvena Zvezda Belehrad v Srbskej lige. S klubom sa prebojoval do finále, kde ale klub prehral. Lukáš Klíma tak získal s klubom striebornú medailu. Pred sezónou 2016/17 podpísal zmluvu s klubom HK 95 Považská Bystrica v 1. hokejovej lige. Počas prebiehajúcej sezóny prestúpil v rámci rovnakej ligy do klubu Penguins Prešov.
Minot (Côte-d'Or)

Poloha

Obec má rozlohu 36,18 km². Najvyšší bod je položený 504 m n. m. a najnižší bod 363 m n. m.

Obyvateľstvo

Počet obyvateľov obce je 235 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kisvárdiansky obvod

Kisvárdiansky obvod (maď. Kisvárdai kistérség) bývalý okres v Maďarsku, súčasť Szabolcs-Szatmár-Bereg.
Esparros

Poloha

Obec má rozlohu 32,56 km². Najvyšší bod je položený 1 924 m n. m. a najnižší bod 439 m n. m.

Obyvateľstvo

Počet obyvateľov obce je 168 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Odomez

Poloha

Obec má rozlohu 4,87 km². Najvyšší bod je položený 41 m n. m. a najnižší bod 14 m n. m.

Obyvateľstvo

Počet obyvateľov obce je 916 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Inline hokej na Svetových hrách

Inline hokej na Svetových hrách je inline hokejový turnaj, ktorý sa koná v rámci multišportového podujatia Svetových hier riadených Medzinárodnou asociáciou Svetových hier (IWGA). Do ich programu bol zaradený na siedmych svetových hrách v nemeckom Duisburgu, v roku 2005. Od začiatku prebieha turnaj iba v mužskej kategórii. Najúspešnejším družstvom sú Spojené štáty, ktoré vyhrali 3 turnaje.
Kvalifikačným kritériom pre účasť na inlinehokejovom podujatí Svetových hier je umiestnenie na majstrovstvách sveta FIRS, rok pred samotnými hrami.
Mazères-de-Neste

Poloha

Obec má rozlohu 3,36 km². Najvyšší bod je položený 546 m n. m. a najnižší bod 419 m n. m.

Obyvateľstvo

Počet obyvateľov obce je 326 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pisanello

Životopis

Narodil sa niekedy pred rokom 1395 v Pise - v tomto roku totiž spísal jeho otec Puccio di Govanni závet v ktorom ho vymenoval za svojho jediného dediča. 
Na začiatku 15. storočia sa presťahoval s rodinou do Verony. Podľa dochovaných správ získal maliarske vzdelanie pravdepodobne v dvadsiatych rokoch 15. storočia v Benátkach, kde pracoval spolu s Gentilom da Fabrianom na freskách Dóžovho paláca. 
V rokoch 1431 a 1432 pobudol v Ríme, kde dokončoval fresky v bazilika sv. Jána v Lateráne, ktoré nestihol dokončiť Gentile da Fabriano pred svojou smrťou.
Po svojom návrate do Verony pracoval na freskách kostola sv. Anastázie.
Patril medzi najobľúbenejších maliarov svojho času v Taliansku. Pracoval na šľachtických dvoroch v Mantove, Ferrare, Rimini, Miláne, Pavii, Neapole (napríklad pre Giana Franceska, Ludovika Gonanza, Lionella d'Este z Ferrary, Alfonza V., neapolského kráľa atď.)
Bol aj jedným z najvýznamnejších talianskych medailérov 15. storočia. Jeho najstaršou dochovanou medailou je medaila, ktorá zobrazuje byzantského cisára Jána V., vyrazená v roku 1438 vo Ferrare pri príležitosti konania koncilu východných a západných cirkví.